**Szülők, Törvényes Képviselők, figyelem! Regisztráljanak a 350 eurós támogatásért!**

**Az Európia Uniós fejlesztési alapon keresztül a fejlesztési tárca meghirdette a Digitális tanuló programot, melynek lényege, hogy az állam 350 eurós pénzügyi segítséget nyújt a diákoknak digitális eszközök vásárlásához. Az iskolák csak informálnak, azonban a szülőknek kell regisztrálniuk a gyereket, gyerekeket.**

A 350 eurós támogatást igényelhetik:

- ***a középiskolák első évfolyamos diákjai*** (kb. 700 középiskola van Szlovákiában, az elsősök száma 50 és 60 ezer között mozog)

- ***az anyagi szükségletben élő fiatalok*** (hmotná núdza)

- ***a speciális nevelési igényű tanulók – bármelyik évfolyamban***

- azok a diákok, ahol a h***áztartások bevétele nem éri el a medián bevétel 60 %-át***.

A támogatásért a **szülőnek kell regisztrálni**, nagykorú tanuló esetén azt maga a tanuló teszi meg. Regisztrálni a következő linkeken lehet:

[**www.digitalnyziak.sk**](http://www.digitalnyziak.sk/).

[**https://register.digitalnyziak.sk/**](https://register.digitalnyziak.sk/)

Abban az esetben, ha a háztartás nem rendelkezik internettel, a szülők kérhetnek segítséget a regisztrációban a gyermek iskolájában.

A 350 eurós támogatás nem közvetlenül érkezik, tehát a szülők nem kapják meg a pénzt. Ugyanis a **számítógépeket árusító szaküzletek**nek szintén regisztrálniuk kellett, a tabletek és notebookok náluk vásárolhatók meg, tehát a pénzt az adott szaküzlet kapja meg. A notebookok és tabletek többségének ára természetesen meghaladja a 350 eurót, azt azonban nem kötötte ki a program, hogy milyen értékben kell megvásárolni az adott digitális eszközt. Amennyiben a kiválasztott eszköz meghaladja a 350 eurót, a többletet az igénylő fizeti ki. Azok, akik a programban részt vesznek és megkapják a támogatást, **5 évig** nem adhatják el az így megvásárolt eszközt.

Teljes részletességgel a digitális tálca tájékoztatásában foglalkoznak a témával, amelynek szlovák nyelvű verziója is megtalálható az iskola honlapján: DIGITÁLNY ŽIAK címszó alatt.